**Янка Брыль. Навела “MEMENTO MORI”**

Мэта: дапамагчы вучням пашырыць веды пра жыццё і творчую дзейнасць Я. Брыля, зразумець ідэйна-мастацкі і філасофскі змест апавядання, спрыяць асэнсаванню маральнага подзвігу чалавека ў гады Вялікай Айчыннай вайны і вартасці чалавечага жыцця ў наш час.

Задачы:

1) стварыць умовы для пашырэння ведаў вучняў аб творчасці Я. Брыля, аб маральным подзвігу і высакароднасці старога печніка ў творы;

2) садзейнічаць удасканаленню навыкаў аналізу апавядання і яго вобразаў, праблематыкі твора;

3) спрыяць выхаванню павагі да подзвігу людзей у гады вайны, пачуцця беражлівых адносін да яе ахвяр, асэнсаванню сэнсу чалавечага жыцця ў наш час.

Абсталяванне: партрэты Я. Брыля, плакат “Генацыд беларускага народа”, фотаздымкі мемарыяльных комплексаў “Хатынь” і “Ала”, відыазапіс песні “Хатынь” у выкананні “Песняроў”, выстава кніг.

Эпіграфы:

“Быць чалавекам – цяжкае прызванне, не ўсім, не кожнаму ўтрымаць яго”.

Т. Бондар

“Я вас прашу, не зведаў хто вайны,

Прашу вас, мае дочкі і сыны,

Узяць хоць долю памяці маёй,

Каб потым ёй не зарасці травой”

А. Вярцінскі

Ход урока

I Арганізацыйны момант

Стварэнне псіхалагічнага настрою. Абвяшчэнне тэмы ўрока, мэты.

II Праверка дамашняга задання (біяграфія пісьменніка)

Калі нарадзіўся? (4 жніўня 1917 г.)

Дзе нарадзіўся? (у Адэсе)

Якім быў па ліку ў сям’і? (10-ым дзіцём)

Калі вярнуліся на Радзіму? (1922 год)

Колькі было хлопчыку гадоў, калі памёр бацька? (6,5 гадоў)

Чаму не змог вучыцца ў Нясвіжскай гімназіі? (не было грошай)

Калі былі напісаны першыя творы? (1938 г.)

Служба ў войску? (марская пяхота польскага войска)

Што адбылося страшнае ў гэты час? (палон)

Што рабіў, калі ўцёк з палону, змог вярнуцца на Радзіму? (змагаўся ў партызанскім атрадзе)

Калі выйшаў першы зборнік (1946 г.)

Ганаровыя званні, пасады? (Сакратар Саюза пісьменнікаў Беларусі, Дэпутат Вярхоўнага Савета, народны пісьменнік, лаўрэат Дзяржаўных прэмій)

Калі пайшоў з жыцця? (у 2006 г.)

Вывучэнне новага матэрыялу. Запісаць тэму, эпіграфы, вусна іх растлумачыць.

Уступнае слова настаўніка.

У гэтым годзе наша краіна адзначае 80-годдзе вызвалення. Вы ўжо знаёмыя са страшнымі лёсамі вёсак Хатынь і Ала. Там зроблены мемарыяльныя комплексы ў памяць аб іх жыхарах, што былі спалены. Помнікам з’яўляецца і апавяданне Я. Брыля. Яно таксама пра спаленую вёску і пра веліч чалавека.

Што абазначае назва? (Памятай пра смерць)

Звярніце ўвагу на два тлумачэнні літаратуразнаўцаў:

Памяць пра смерць можа адводзіць ад спакусы рабіць памылкі

У. Калеснік

Чалавек не бессмяротны, і трэба пакінуць па сабе добры след на зямлі, каб яго ўспаміналі добрым словам.

Р. Шкраба

Падумайце, якое тлумачэнне вам бліжэй. Растлумачце свой выбар.

Прагляд відэароліка ансамбля “Песняры” (песня “Хатынь”)

Аналітычная гутарка

З чаго пачынаецца твор?

Хто з’яўляецца галоўнымі героямі?

Якімі паказаны мясцовыя жыхары?

Якімі намаляваны карнікі?

Хто такі зондарфюрар? Які ён?

Ці можа што-небудзь чалавечае абудзіцца ў ім?

Хто такая перакладчыца? Што сімвалізуе яе імя?

Як яе называе аўтар?

звычайная дзяўчына

прыслужніца фашыстаў

нізкая істота ў інтымным плане

здрадніца (запісаць)

Чаму Я. Брыль аддае перавагу дыялогу? (зачытаць)

Чаму вырашыў дараваць жыццё (Так бы ўсё і было, як часта бывала)

Як перададзены душэўны боль? (зачытаць!)

Ці спадзяецца на выратаванне?

Прасочым, як нараджаецца подзвіг? (зачытаць!)

Чаму адмовіўся? (маральная перавага)

Чаму няма назвы вёскі?

Чаму няма імя ў печніка?

(паведамленне вучня пра вобраз Данілы Скварнюка сябра пісьменніка)

Зачытайце апошнія радкі і фінал твора (гэта кантэкставы антонім)

Паспрабуем разам сфармуляваць ідэю:

“Нішто не забіла, не знішчыла, не прынізіла ў чалавеку чалавека”

Тэорыя літаратуры

“Слоўнік літаратуразнаўчых тэрмінаў” вызначае навелу як кароткае апавяданне, якое расказвае пра незвычайны выпадак, здарэнне, эпізод з жыцця героя і мае нечаканую развязку.

Адзначым жанравыя адметнасці твора (вусна) у сувязі з фармуліроўкай.

Замацаванне праводзіцца ў форме літаратурнага дыктанта.

Выстаўленне і каменціраванне адзнак.

Рэфлексія: працягнуть для сябе выраз:

Сёння я зразумеў…

Урок даў мне для жыцця…

Пасля ўрока мне захацелася…

Дамашняе заданне. Прачытаць першыя тры раздзелы аповесці У. Караткевіча “Дзікае паляванне караля Стаха”.